Source: http://punctochitpunctlovit.blogspot.com/2012/09/
Timestamp: 2017-06-26 20:47:24+00:00

Document:
PUNCT OCHIT, PUNCT LOVIT !: septembrie 2012
În ultimul timp Premierul
României încearcă să arate supușilor că este un om decis, hotărât,
că este un om care are principii și nu se abate de la ele indiferent
cine i-ar sta în față. Asta după ce în fața lui Barroso a făcut sluj
acceptând toate condițiile pe care acesta i le-a
fluturat chiar dacă unele erau curat anticonstituționale sau antieuropene. Acolo,
domnul Ponta nu a știut să ridice piciorul si să își marcheze
teritoriul, a schelălăit lăsându-se pe spate udându-se pe burtică precum un
Puppy de o lună jumătate. Și și-a mai udat burtica și
când l-a vizitat Secretarul Secretarului de Stat al Statelor Unite ale SUA și
i-a spus că trebuie să îl accepte pe Băsescu în scaun dacă ține
la scaunul propriu. Și atunci s-a stropit pe burtică chiar ceva mai mult
pentru că SUA e totuși SUA. Și ca să nu vadă lumea cât de mult
s-a udat, în momentul în care Parlamentul dădea verde reîntoarcerii lui Băsescu
la raportul CCR, domnul Ponta, ca și Crin, s-a dat ascuns vre-o
săptămână, ca să nu fie acasă și să nu îl întrebe lumea de ce e
ud pe burtică. Crin, după ce s-a trezit din beția puterii, a avut o tresărire și
a încercat să joace rolul lui Zorro, fluturând o sabie boantă înspre frau
Merkel, don Barroso și mister Gitenstein. Bineînțeles
nu pentru că voia să-i provoace la duel ci pentru a arăta gugustruților
că are antigel în instalație.
Până recent, Ponta nu dăduse semne de bărbăție și se simțea dator
poporului. El rămăsese în ochii poporului cu imaginea cățelușului
întors pe spate ud pe burtică. Uite că s-a ivit ocazia să revină în patru labe
: privatizarea Oltchim cu banii lui DD cu tot circul mediatic, cacealmaua lui
DD, bâlbele guvernului, graba privatizării, presiunea FMI care ordonă
privatizarea la termen fix fără să se intereseze dacă timpul acordat dă
posibilitatea respectării controalelor și procedurilor necesare.
Cacealmaua pe care a luat-o cu DD i-a dat ocazia să se dea rotund și
să facă pe Titi Duru, amenințând că dacă nu vine cu banii, pe
DD îl paște pușcăria. Ce să spun, m-a dat pe
spate. Nu știu ce conțin datele privatizării, dacă
contractul trebuie semnat oricum ar fi sau DD are dreptul să îl negocieze, dacă
statul român a jucat fair play și nici cine are dreptate. Mie mi
se pare însă că atâta vreme cât statul a cerut o garanție pentru investitori iar aceștia nu se achită de promisiunea de
a veni cu banii, investitorul care a câștigat își pierde
cu asta basta. Dar repet, nu știu ce cuprind documentele și
procedurile în astfel de cazuri, este însă prima privatizare la care aud că se
de pușcărie.
Culmea este că DD nu a semnat contractul, deci nici vorbă de pușcărie,
de nerespectarea contractului de cumpărare, de investiții etc.
Atunci amenințarea lui Ponta este balon de săpun. Se dă rotund când
de fapt are capul pătrat. Despre miile de privatizări la care investitorii nu și-au
respectat caietul de sarcini și nu au adus investiții,
nu au modernizat, nu au creat locuri de muncă și au falimentat, Puppy –
Ponta nu spune nimic. Păi nici nu poate pentru că multe din astea sunt
făcute sub pulpana PSD.
se mai face că e bărbat Puppy – Ponta încă odată, la ședința
CSAT unde se face că se ceartă cu Băse, își ia jucăriile și
9/28/2012 05:07:00 p.m.
Un preot, amețit probabil de Busuioaca de Bohotin, este învinuit că a dat iama printre enoriașe, că le poartă sâmbetele, că se deda la cele lumești râvnind la bunul altuia. Că este așa sau nu, urmează a se dovedi, personal nu m-ar mira să fie așa dar nu m-ar mira nici ca BOR să îi ia apărarea și preoțelul să scape basma curată pentru că nu e așa, nu e bine să se admită astfel de fapte pentru că ar strica imaginea preoțimii române și a înaltelor fețe bisericești. Nu ar conta numărul reclamanților, faptele nu pot fi dovedite, nu există probe materiale, este cuvântul femeilor sau fetelor, oricâte ar fi ele, împotriva purtătorului cuvântului lui Dumnezeu. Se îndoiește cineva cine va fi crezut? Niște femei păcătoase, sau vocea Domnului pe pământ? Ceea ce frapează însă și în mod cert BOR nu va sesiza și nici nu va lua în discuție este prostia preotului, care spune că ”este o făcătură politică”. Să cazi pe spate și alta nu. Domnul preot se crede parlamentar sau membru de partid și nimic altceva. Dacă ar fi spus că este la mijloc lucrătura necuratului, mai că aș fi fost tentat să cred, dar să vii tu preot, care prin natura atribuțiunilor nu trebuie să ai nici o legătură cu preocupările politico-laice și să spui că dușmanii politici vor să te anihileze este nu numai o prostie ci si un autodenunț. Practic prin încercarea de a justifica învinuirile ce i se aduc, sfinția sa admite că a fost și este implicat în jocuri politice în campanii pentru un partid sau altul încălcându-și astfel jurământul și fișa postului. Păi în cazul acesta BOR TREBUIE SĂ ÎL EXCLUDĂ FĂRĂ A MAI AȘTEPTA REZULTATUL ANCHETEI. Și totuși pot pune pariu că BOR nu va face așa ceva. Și mă întreb, dacă sfintele fețe bisericești nu se tem de judecata justiției pământești, pentru că este supusă ”greșelii”, se teme cineva de justiția Divină? O altă făcătură oarecum similară prin absurditatea ei, care intrigă dar nu se sesizează nimeni, este cea a domnului Cioacă cel care a fost achitat de o primă instanță în cazul violării corespondenței soției sub pretextul că nu poate fi învinuit pentru violarea corespondentei unei persoane moarte. Pe de altă parte însă, în același caz el își justifică fapta prin aceea că era disperat că nu știa unde este soția și i-a violat corespondența în dorința de a afla unde este. Se aștepta să afle de acolo unde s-a îngropat singură? Deci el considera că ea nu e moartă și voia să afle unde este, de aceea a violat corespondenta. În acest caz,fapta lui se comitea având convingerea că ea nu este moarta. Culmea este că i-au fost admise ambele justificări, deși se bat cap în cap. Cum poate un judecător să achite un om care își justifică fapta în baza ideii că voia să afle unde este soția sa pe care o considera vie, dar cere să fie achitat pentru că nu poate fi incriminat pentru violarea corespondenței unui om mort? Nu vede nimeni ridicolul? Este posibil ca un judecător să îi dea câștig de cauză? Trecând peste faptul că viu sau mort violarea corespondenței este tot violarea corespondenței, cum poate un judecător să admită și decesul și existența cuiva în aceeași cauză și să dea un verdict care se bazează pe două judecăți care se contrazic ? Asta e justiție? Eu zic că e făcătură. Publicat de
9/20/2012 08:05:00 p.m.
Subiecte dezgropate � Tez-aurul dacilor
9/17/2012 07:07:00 p.m.
Parlez - vous francaise? Jales trăițar famelia !
- Ches că faitezi a ici ?
- Change… bâiguie luat pe nepregătite ministrul, neștiind de unde a apărut le gitane, dar bucuros că va primi o mână de ajutor.
- Ok, spune necunoscutul, ia tu roata, eu iau casetofonul și fără să mai probeze portiera, dă cu levierul în geam se apleacă și smulge casetofonul din mașină.
Recunoscându-l pe ministrul de interne jandarmul scoate un ”O la laaaaaaaa” bate din călcâie și raportează că îl va duce pe făptaș la secție. Musiu Valls îl ia la întrebări pe făptuitor, vrând să afle cine e, de unde e, de ce fură și de ce nu stă acasă la muncă. Pardailan, că așa se numea ghinionistul, îi spune că e din România, că el nu fură, el a venit”la muncă” în Franța, că acasă la Romania nu mai are ” de lucru” că a sărăcit lumea rău de tot și nu mai poate să ”lucreze” decât la politicieni și ”mondiali” că doar ăștia mai au cheag, dar nu se face așa ceva. - Bine, dar pe vremea lui Ceaușescu de ce nu veneați în Franța și veniți acum? -mai vrea să știe domnul ministru. - Poi pe vremea lu Ceaușescu era bine acasă boierule, răspunde Pardailan luminat la amintirea vremurilor d-antărț. Atunci Politicienii făcea politică,muncitorii muncea iar noi mangleam frumosule. Acum politicienii manglește, muncitorii face politică și toți vrea să muncim noi. Da ce suntem mai fraieri? Asta e descriminare să-ți trăiască famelia. Spune și matale dacă nu e așa. - Nu se poate. Așa ceva este inuman, este o persecuție. Que vous dit l-averite ?
- La veritee, la verite,să-mi dau doctoratu la Gherla cu copy-paste dacă te minț io cu ceva - răspunde Pardailan.
Imediat a fost aranjată o vizită la București pentru a discuta cu domnul Băsescu pe marginea traducerii împuțit = mizerabil și a găsi posibilități de a da ”de lucru” rromilor persecutați de regimul de la București. Franța s-a oferit să ajute cu bani care să ”ofere condiții de lucru” persecutaților. Am văzut și eu la tv întâlnirea dintre ministrul francez, domnul Băsescu, și o parte din rromii care cereau cu insistență să li se dea de lucru în Franța. Mi-au dat lacrimile. De trei zile încerc să scriu acest articol și nu reușesc. De câte ori încerc să scriu, mă podidește plânsul. Mă așteptam să o văd și pe doamna Maria Băsescu printre protestatari, cu salba acea autentică la gât. Ar fi fost sublim. Publicat de
9/15/2012 10:51:00 p.m.
Ponta s-a întâlnit cu membrii Comisiei de la Veneția veniți să vadă ce și cum în problema loviturii de stat. Și a discutat Ponta zi de vară până-n seară de pomană, că ei se întâlnesc și cu președintele ales, și cu Zegrean și cu Kovesi și cu Morar, și cu CSM pe care nu îl mai conduce
Pivniceru și se mai întâlnesc ei dar nu știu de ce și cu unul care a făcut anticameră pe la biroul din Cotroceni vre-o două luni. Probabil sunt interesați dacă a lăsat sigiliile intacte așa cum le-a găsit.
Multe or fi vorbit ei acolo, domnul Ponta cu doamna Comisie și sunt sigur că domnul Ponta a asigurat-o pe doamna Comisie că este băiat cuminte și nu iese din cuvântul lui nenea Barosso și a lu tanti Merkel sau mătușa Reding și a mai promis el că nici o clipă nu s-a gândit să renunțe la contractele deja semnate și la împrumuturile înjositoare pe care le oferă mama UE prin organismele ei așa cum a făcut unu Orban. Și a
promis el că dacă e lăsat să se joace și el puțin de-a premierul, o să facă tot ce îi spune mama și nu o să iasă din cuvântul ei. Și a mai spus
el că Traian îi înjură pe la spate și se dă huța cu americanii dar și cu arabii, că zice că el nu fumează ca țapul, dar îi place să se joace cu armele prin avioane și ciuruie tot.
Toate astea le știa și doamna Comisia de la Veneția, dar a venit aici
ca să se facă că lucrează și ca să vadă cât sunt românii de fraieri și cum se amăgesc ei așa ba cu demiterea, ba cu Comisia, ba cu Barosso.Toate comisiile Europei au primit ordin să tragă pe românii ăștia care sunt atât de fraieri că dacă le spui că și-au omorât părinții
ei cred și își toarnă cenusă în cap, chiar dacă sunt părinții lângă ei vii și mișcători.
- În România nu a fost și nu va fi în veci lovitură de stat și nici revoluție, pentru că nu are cine să o facă, așa că să stea liniștită la ea acasă;
- Statul de drept în România nu există așa că nu a fost niciodată amenințat de cineva. Nu poți amenința ceva ce nu există;
- România este un stat european, încă nu a fost mutată pe alt continent, care respectă ”valorile europene” și are șanse să depășească Sudanul și Somalia în ceea ce privește respectarea drepturilor omului și
traficul cu armament atâta vreme cât este condusă de un pirat;
- Parlamentul României nu a făcut nimic ilegal în afară de ceea ce a cerut nenea Barosso;
- Soarta domnului președinte Băsescu nu a fost în nici o secundă în pericol, nici scaunul,parlamentarii numai s-a jucat un pic de-a referendumul, a vrut să vadă câți fraieri sunt în țară și câți au plecat
pe afară, dar ei, conducerea USL, politicienii ”adevărați” nu au avut nici un gând rău cu Traian, lucru care se poate vedea și din modul în care au fost flituiți Ludovic și Ghișe care chiar au pus botul lângă ăia
7 milioane și se cred Zorro;
- CCR, justiția în România se află acolo unde trebuie să fie, lângă domnul președinte, garanți ai libertăților și drepturilor călcate în picioare de toți cei care cotizează conștiincios către conducerea UE. Conducerile acestor instituții râmase în picioare de nezdruncinat alături de șeful lor au rămas fidele sistemului iar în fruntea acestor instituții și în componența lor stau neclintiți cei mai corupți reprezentanți, unii chiar cu cazier garantând că nu își vor depăși niciodată limitele;
- USL, PSD în mod special, nu a avut nici o secundă în intenție să schimbe pe președintele în funcție, pot depune mărturie domnul Rus și doamna Aspasia și ei membrii PSD. O altă dovadă a loialității o constituie și faptul că nici un parlamentar sau membru de partid din PSD
nu face scandal și nu protestează ca cei din PNL făcând de râs partidul;
- Privatizările rămân așa cum s-a convenit, indiferent cine va fi ales la putere de către mama Europa și unchiul Sam, resursele României nu sunt puse în pericol, ele nu vor rămâne fraierilor care stau cu capul
în nisip, ci vor fi ”privatizate” pe rețeta deja cunoscută, cu aceleași
- România își va respecta angajamentele în ceea ce privește primirea deșeurilor nucleare și toxice ale Europei, sunt bine venite pe acest pământ primitor cu oameni atât de calzi și amabili cu călăii lor;
- Românii au acceptat deja cu inconștiență experimentul Codex Alimentarus, după ce au fost înștiințați și intoxicați prin media, au realizat că nu au ce să facă, ei nu sunt unguri, nici polonezi, nici bulgari, ei sunt români și au mândria lor, nu se revoltă, nu vor să se facă de râs în fața Europei și așa s-au făcut destul cu referendumul. Dacă este cazul vom pune la punct un program de vaccinare cu initium pe care românii îl vor accepta cu plăcere, și așa institutul Cantacuzino este pe butuci și nu mai produce nimic. Dacă Europa va trimite niște initium subvenționat românii îl vor primi cu plăcere, se vor bate pe el ca pe tigăi;
- Guvernul care se va forma, indiferent de cine după alegeri, garantează respectarea tuturor angajamentelor luate și mărirea gradului de îndatorare a României, până nu va mai rămâne piatră pe piatră din vechea Dacie căci orice vor vota românii, țara va fi condusă tot de mama
UE și unchiul Sam;
- Guvernul României, conducerile de partid așteaptă cu nerăbdare vizitele înalților oaspeți care vor veni în România, ca și observatorii care vor fi desemnați pentru alegeri, casele de odihnă sunt pregătite, bucătarii instruiți, lăutarii cântă orice, iar feteleeeeeeeeeeeee, să spună și domnul Franks, tot una și una. Poate veni și domnul Kahn, la noi nu sunt probleme, nu face nici o cameristă scandal, știu ele ce trebuie să facă, și nu cer bacșiș, sunt plătite suficient;
- România va face totul pentru a deveni țința tuturor catastrofelor și pericolelor care pot lovi o țară, scutind astfel Europa de neplăceri:
acceptăm deșeuri, centrale nucleare, scuturi antirachetă, trafic cu droguri și armament, HAARP, foamete, boli, reinventăm tuberculoza, dărâmăm spitale, luptăm pentru alții, murim pentru alții, sărăcie, umilințe, stress, nu refuzăm nimic, numai să fie bine Europei. Este angajamentul pe care îl iau toți cei care vor să se joace de-a guvernarea.
Ar mai fi multe de spus, dar să păstrăm și pentru viitoarele
vizite, că dacă spunem acum tot, ne trezim că ceilalți își contramandează vizita și de facem de râsul lumii, că nici controalele nu
mai vin pe la noi.
9/11/2012 10:13:00 p.m.
Valori europene A
revenit Băsescu la cârma ţării. Bine, nu a dat încă declaraţii oficiale , nu a
apărut la tv ca preşedinte ales, dar asta e mai putin important. De fapt dacă
mă gândesc bine nu a încetat nici o secundă să conducă Cotrocenii şi ţara prin
procurori, judecători, servicii secrete şi CCR, ajutat de Înaltele Porţi .
Ponta şi Antonescu au dovedit că nu
sunt pregătiţi să preia conducerea, au mizat
totul pe populaţie, crezând că e suficient să iasa lumea la vot ca să dea cu
Băsescu jos. Prost calcul, slabă mişcare. S-a dezbătut suficient pentru a mai intra pe subiect. Acuma PDL
a ieşit la contraatac, se spune că se urmăreşte o moţiune de cenzură, că UDMR şi
UNPR se reîmbarcă pe Biruinţa şi nu văd cine le opreşte. Acest lucru era
previzibil în ciuda declaraţiilor sau speranţelor PSD în acordul semnat cu Naşul
Oprea. Ar fi culmea să pună cineva valoare
pe jurămintele unui partid de trădători. În ceea ce priveşte UDMR, prezenţa la
referendum, declaraţiile lui Hunor, protestul de la Sf Gheorghe arată clar orientarea,
ei au fost întotdeauna lângă cei care dau sau dau mai mult şi este clar pentru oricine că
singurul care poate oferi fără număr este Băsescu, dar mai ales are si
pârghiile de contrângere la îndemână. Şi
uite aşa ajungem la valorile europene. Îmi amintesc cum a sărit Europa în sus
când nişte jurnalişti au îndrăznit să
comenteze deciziile unor judecători şi si-au pus întrebări vizavi de justeţea actului juridic. Asta se întâmpla prima oară
la condamnarea lui Năstase. Am crezut că a vrut cineva să dea foc Bundestagului
aşa a reacţionat draga Europă. Iar când a mai intrat în joc şi subiectul CCR cu
deciziile sale, toţi procurorii şi judecătorii s-au simţit ameninţaţi, presaţi,
stresaţi, pentru că cineva a îndrăznit să spună în presă că nu e de acord cu unele decizii ale domniilor lor.
Dintr-o dată, statul de drept a fost ameninţat, judecătorii s-au simţit intimidaţi,
au cerut sprijinul UE prin Monica, iar Europa a luat foc întru apărarea statului
de drept. Acum câteva zile 10000 de oameni au manifestat la Sfântu Gheorghe împotriva unei
hotărâri judecătoreşti. Mă aşteptam să văd trupe ONU la graniţele tării venind
să salveze viaţa bieţilor judecători şi statul de drept ameninţate de 10000 de
oameni care au sărit la beregăţile judecătorilor şi care cereau divizarea ţării
, deci ameninţau STATUL ROMÂN. Dar nimic. Doamna Macovei
nu a auzit nimic, nici frau Merkel, nici don Barroso, nici madam Reding, nici
măcar CSM. Păi unde este justiţia aia legată la ochi? Şi-au pus şi dopuri în urechi şi brăţări la mâini, a
băgat coada între picioare şi capul între urechi şi ” n-aude, nu vede.” Doamna Viviane Reding doamna comisar European,
are probabil mai multe unităţi de măsură cu care judecă, una pentru ce le
convine şi una pentru ce nu le convine. Să mă ierte cel de sus dar nu pot să nu
mă întreb care este deosebirea –în acest caz – între comisarii europeni şi comisarii
poporului de altă dată? Au trecut 60 de ani peste noi ca să vedem cum un
comisar care se doreşte al unei colectivităţi să facă ce doreşte, să taie după
bunul plac în numele unei democraţii personale ? Când
unii jurnalişti au criticat bâlbâielile şi deciziile contradictorii ale CCR,
Europa a sărit în sus cerând să fie lăsaţi în pace scumpii handicapaţi şi penali
sau dezechilibraţi, pentru că ei sunt
cei mai potriviţi să conducă destinele ţării, de parcă ei, comisarii europeni
trăiau şi suportau inepţiile şi deciziile acestora. Acuma, PDL prin domnul Blaga ameninţă CCR şi CSM şi ANI şi
toate instituţiile statului cu modificări, anunţând că vor fi schimbaţi şi nu vor rămâne în funcţie pe viaţă, aşa cum sperau, ba mai
mult , vrea să modifice şi Constituţia şi modul de selectare a judecătorilor
CCR optând pentru alegerea acestora de către CSM şi INCCJ atât de bine conduse
deTraian Băsescu. Şi asta în numele aceleiaşi democraţii. Ei bine, domnul Zegrean
nu s-a mai speriat şi nu a mai trimis
scrisoare la Veneţia, doamna Aspasia, nu a mai întrebat disperată “ Cine de la PDL este aici ? “ madam
Reding nu a auzit, frau Merkel nu a văzut, don Barroso nu spune nimic. Asta e
justiţia europeană, acestea sunt valorile europene către care tânjim cu ciocul
larg deschis. Comisarii poporului european nu urmăresc aplicarea justiţiei
reale, ci aplicarea unei justiţii a
intereselor lor. Să nu uităm că un alt
reprezentant, cel al FMI în România, indianul Franks Talpă Ruptă a trebuit să
fie retras la depou din cauza faptului că devenise de notorietate publică faptul că el nu mai reprezenta de mult
interesele FMI în România, cât interesele PDL în FMI. Filmul cu dănţuielile de
la agapele PDL au pus capac unei activităţi glorioase. Aşa procedau şi Comisarii
Ruşi care veneau cu tălpile găurite şi spinările lipite de burtă şi plecau cu camioanele pline. Astea
să fie valorile Europene pe care le clamează cei de la putere fie ei BăsIşti
sau uslaşi ? Păi ce a făcut democraţia
europeană timp de 60 de ani ? Pentru aceste valori a trecut domnul Ponta peste voinţa românilor şi a acceptat condiţiile impuse de Barroso ? Proastă alegere. Apropo de domnul Ponta l-am
auzit recent declarând că s-au făcut
presiuni enorme asupra sa, a preşedintelui interimar şi asupra României. Păi de
ce nu s-a plans şi el domnului Barroso ? Asta oare nu însemna ameninţare la
adresa statuilui de drept şi democraţiei
?Cum adică, nişte judecători handicapaţi şi penali sunt contestaţi iar Europa consider asta
ameninţare la adresa democraţiei, dar când un preşedinte de stat şi un prim
ministru sunt terorizaţi cu luarea unor măsuri financiare de nesuportat pentru
ţara lor se consider că este ceva normal şi democratic şi că se respect ă
valorile europene? Asta înseamnă valori pentru ei ? Să nu vă fie cu supărare
mai bine lipsă. Eu consider că asta a
fost şantaj ordinar amestec în treburile
interne , atac împotriva unui stat, al unui popor cu atât mai mult, cu cât
unele din condiţiile impuse erau anticonstituţionale.Domnul Ponta a spus că nu
a avut de ales. A avut. Fie nu accepta şi mergea mai departe, fie îşi prezenta
demisia. Dar domnia sa a preferat să îşi păstreze scaunul sub pretextul că salvează românia. Cum poţi
salva o ţară, condamnându-i pe locuitorii ei eu nu pot să înţeleg. Dar
domnul Ponta mai avea o variantă de suspendare a lui Băsescu chiar şi după
acceptarea cvorumului şi utimatumului în 11 puncte al lui Barroso şi totul ar
fi fost ok, nimeni nu ar fi avut ce să reproşeze guvernului, s-ar fi respectat condiţiile impuse şi s-ar fi
aflat cu adevărat ce voia poporul. Era suficient să se fi inversat întrebarea de la referendum şi în loc să se întrebe “
sunteţi de acord cu demisia lui Băsescu” s-ar fi întrebat “ sunteţi de acord cu
rămânerea în funcţie a lui Băsescu ?“ Ar
fi fost o shimbare de formă, nu de fond a întrebării. În felul acesta nu s-ar mai fi putut folosi
votul negativ sau neparticiparea la vot în favoarea lui Băsescu, toate
partidele şi-ar fi mobilizat oamenii la vot şi toate erau clare, indiferent care ar fi fost rezultatul votului. Nimeni nu s-ar mai fi
simţit frustrat sau furat sau dezamăgit.
De ce nu s-a procedat aşa? Ori nu le-a dat prin cap la nici unul din toţi politicienii
sau juriştii din USL ori nu s-a dorit.
Oricare ar fi răspunsul, este în defavoarea USL. Ba mai mult, dacă ar fi dorit,
USL ar fi putut să se abţină de la vot, dar ar fi fost un risc prea mare. Dar
în mod cert, dacă poporul sau USL pierdeau, pierdeau cinstit, sau pe mâna lor, nu pe mâna unei
democraţii europene îndoielnice. De
aia mă întreb eu acuma de ce ţinem cu atâta ardoare să respectăm o Europă ale
cărei valori aşa cum sunt reprezentate şi impuse acuma, sunt nu numai
antinaţionale căt şi antieuropene şi
antidemocratice atâta timp cât nouă ni s-a impus o condiţie nerecomandată de chiar
comisia juridică europeană? Cui foloseşte ? Unei clici unei mafii interstatale sau de grup, unor state care nu
îşi respectă datoriile pe care le au
faţă de alte state, datorii istorice, unor grupuri de partide care nu au nimic
comun cu democraţia? Cât
ne vom mai face că nu vedem şi vom ţine capul aplecat aceptând condiţii
jignitoare, accepând experimente de decimare a unui popor în interesul salvării
unei Europe putrede ? De ce din toate ţările europene şi chiar mondiale, doar
în România se experimentează Codex Alimentarus, de ce în România se depun
deşeurile radioactive ale granzilor europeni, de ce în românia se accept exploatarea
gazelor de şist şi a aurului prin metode care pun în pericol mediul şi viaţa
oamenilor? Am ajuns chiar atât de rău
încât să acceptăm să fim groapa de gunoi şi laboratorul experimental al unei
Europe care nu dă pe noi o ceapă degerată? Şi considerăm asta o favoare care ni
se face, “salvarea”. Am ajuns să cumpărăm toate avioanele pe care alţii le dau la casat şi să le mai şi mulţumim
pentru asta? Dar de ce e nevoie să importăm sicrie zburătoare când le avem pe
ale noastre şi nu ne costă nimic ? Acesta este viitorul României ? Asta este
idealul acestui popor ? Cât o să mai acceptăm şi de ce această umilinţă ? Suntem
chiar cei mai lipsiţi de mândrie din toate naţiile acestui pământ ? Şi asta din
cauza incompetenţei şi trădării unor guvernanţi care nu urmăresc decât salvarea
scaunelor lor. Bine că mai vin din când
în când trupe de rock prin România că mai vedem şi noi că românii se pot aduna
mai mult de zece altfel am crede că nu suntem mai mult de câteva sute. Publicat de
9/03/2012 12:28:00 p.m.

References: CSM 
 CCR 
 CCR 
 CSM 

CCR 
 CSM